**Likumprojekta „Grozījums likumā „**[**Par nodokļiem un nodevām**](http://likumi.lv/doc.php?id=33946)**””**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2012.gada 20.marta sēdes protokollēmuma (protokols Nr.16, 31.§), ar kuru pieņemts zināšanai informatīvais ziņojums „Par valsts nodevu un maksas pakalpojumu nošķiršanu un nodevu sistēmas pilnveidošanu” (turpmāk – Ziņojums), 6.punkts  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ziņojumā ir identificētas problēmas, kas saistītas ar valsts nodevu noteikšanu, piemērošanu un to nošķiršanu no maksas pakalpojumiem, kā arī izstrādāti iespējamo problēmu risinājuma varianti un priekšlikumi nodevu administrēšanas procesa uzlabošanai. Saskaņā ar Ministru kabineta 2012.gada 20.marta sēdes protokollēmuma (protokols Nr.16, 31.§) 3.punktā noteikto visām ministrijām uzdots izvērtēt to kompetencē esošās valsts nodevas un maksas pakalpojumus, ņemot vērā Ziņojumā minētos kritērijus, likumā „Par nodokļiem un nodevām” noteikto valsts nodevas, kā arī Likumā par budžetu un finanšu vadību noteikto maksas pakalpojuma definīciju un iesniegt Finanšu ministrijai informatīvajā ziņojumā paredzēto informāciju izvērtēšanai. Vienlaikus saskaņā ar protokollēmuma 5.punktu ministrijām dots uzdevums izskatīt iespēju atteikties no atsevišķām nodevām. Satiksmes ministrija izvērtēja tās kompetencē esošo likumā „Par nodokļiem un nodevām” (turpmāk – likums) noteikto valsts nodevu atbilstību Ziņojumā norādītajām valsts nodevas objekta pazīmēm un iesniedza apkopoto informāciju Finanšu ministrijai izvērtēšanai. Par šajā projektā minētajām nodevām iebildumi netika saņemti (Finanšu ministrijas 2013.gada 14.novembra vēstule Nr.A-SAM/20-7260).Projekta mērķis ir veicināt vienotu izpratni valsts nodevas un maksas pakalpojumu noteikšanā valsts pārvaldē. Projekts paredz no likuma izslēgt 11.panta otrās daļas 29.punktu, izslēdzot gaisa kuģus, Jūras kodeksa 8.panta otrajā daļā noteiktos reģistrējamos kuģus un kuģošanas līdzekļus kā valsts nodevas objektus. Vienlaikus tiek izslēgts valsts nodevas objekts arī par Valsts tehniskās uzraudzības aģentūrā reģistrējamu transportlīdzekļu reģistrāciju, jo no 2015.gada 1.janvāra saskaņā ar grozījumiem likumā „Par nodokļiem un nodevām” un Ceļu satiksmes likumā par Valsts tehniskās uzraudzības aģentūrā reģistrējamu transportlīdzekli valsts nodeva netiek maksāta.Kopējais valsts pamatbudžeta ieņēmumu apmērs no Jūras kodeksa 8.panta otrajā daļā noteikto kuģu un kuģošanas līdzekļu reģistrācijas valsts nodevas un gaisa kuģu reģistrācijas valsts nodevas samaksas ir neliels salīdzinājumā ar administratīvo slogu un izdevumiem, kādi ieguldīti, lai administrētu minēto valsts nodevu samaksu. Tā, piemēram, valsts nodeva par airu laivas reģistrāciju ir 1,42 *eiro (*Ministru kabineta 2013.gada 24.septembra noteikumu Nr.952 „Noteikumi par gaisa kuģu, kuģu, mazo kuģu un jahtu reģistrācijas valsts nodevu” (turpmāk – Noteikumi Nr.952) 2.3.1.apakšpunkts). Minētā valsts nodeva neatbilst valsts nodevas mērķim, kas ir personu darbības regulēšana (kontrolēšana, veicināšana, ierobežošana). Privātpersonas un nodevas administrējošās institūcijas nodevas samaksai un administrēšanai tērētie resursi nav samērojami ar ieņēmumiem, kas nodevas samaksas rezultātā nonāk valsts budžetā. Turklāt atceļamās Jūras kodeksa 8.panta otrajā daļā noteikto reģistrējamo kuģu un kuģošanas līdzekļu reģistrācijas valsts nodevas dublējas ar VAS "Latvijas Jūras administrācija" un VAS „Ceļu satiksmes drošībās direkcija” maksas pakalpojumiem, kas apstiprināti ar Ministru kabineta 2013.gada 17.septembra noteikumiem Nr.867 ”Valsts akciju sabiedrības "Latvijas Jūras administrācija" maksas pakalpojumu cenrādis” un Ministru kabineta 2013.gada 24.septembra noteikumiem Nr.1000 „Valsts akciju sabiedrības „Ceļu satiksmes drošības direkcija” publisko maksas pakalpojumu cenrādis”. Minētās nodevas rada nevajadzīgu administratīvo slogu kuģu un kuģošanas līdzekļu īpašniekiem un nodokļu administrācijai. Līdz ar to Jūras kodeksa 8.panta otrajā daļā noteiktās reģistrējamo kuģu un kuģošanas līdzekļu reģistrācijas valsts nodevas ir atceļamas.Savukārt, piemēram, valsts nodeva par gaisa kuģu reģistrāciju ar maksimālo pacelšanās svaru, kas nepārsniedz 5700 kg, ir 21,34 eiro (Noteikumu Nr.952 2.1.1.apakšpunkts). Minētā valsts nodeva neatbilst valsts nodevas mērķim, kas ir personu darbības regulēšana (kontrolēšana, veicināšana, ierobežošana). Privātpersonas un nodevas administrējošās institūcijas nodevas samaksai un administrēšanai tērētie resursi nav samērojami ar ieņēmumiem, kas nodevas samaksas rezultātā nonāk valsts budžetā. Turklāt, valsts nodevas par gaisa kuģu reģistrāciju dublējas ar valsts aģentūras „Civilās aviācijas aģentūra” maksas pakalpojumiem, kas apstiprināti ar Ministru kabineta 2013.gada 24.septembra noteikumu Nr.999 „Valsts aģentūras „Civilās aviācijas aģentūra” publisko maksas pakalpojumu cenrādis”. Minētās nodevas rada nevajadzīgu administratīvo slogu gaisa kuģu īpašniekiem un nodokļu administrācijai. Līdz ar to nodevas par gaisa kuģu reģistrāciju ir atceļamas.Turpmāk gaisa kuģu un Jūras kodeksa 8.panta otrajā daļā noteikto kuģu un kuģošanas līdzekļu reģistrāciju plānots saglabāt tikai kā maksas pakalpojumu, jo reģistrācijas maksai ir tieša saistība ar pakalpojuma izmaksu segšanu.  |
| 3. | Projekta izstrādē iesaistītās institūcijas |  VAS „Ceļu satiksmes drošības direkcija”, VAS „Latvijas Jūras administrācija”, valsts aģentūra „Civilās aviācijas aģentūra”.  |
| 4. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Gaisa kuģu, Jūras kodeksa 8.panta otrajā daļā noteikto reģistrējamo kuģu un kuģošanas līdzekļu īpašnieki. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazinās, jo administratīvā procedūra – valsts nodevas samaksa – tiks likvidēta. Gaisa kuģu, Jūras kodeksa 8.panta otrajā daļā noteikto reģistrējamo kuģu un kuģošanas līdzekļu īpašniekiem nebūs pienākums maksāt valsts nodevu, savukārt institūcijām nebūs nepieciešami resursi valsts nodevu administrēšanai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi *euro* |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3  | 4  | 5  | 6  |
| 1. Budžeta ieņēmumi: | +20 914 | 0 | -10 457 | -20 914 | -20 914 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | +20 914 | 0 | -10 457 | -20 914 | -20 914 |
| 1.2. valsts speciālais budžets | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 1.3. pašvaldību budžets | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 2. Budžeta izdevumi: | 0 | Projekts šo jomu neskar | 0 | 0 | 0 |
| 2.1. valsts pamatbudžets | 0 | Projekts šo jomu neskar | 0 | 0 | 0 |
| 2.2. valsts speciālais budžets | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 2.3. pašvaldību budžets | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 3. Finansiālā ietekme: | +20 914 |  0 | -10 457  | -20 914  | -20 914  |
| 3.1. valsts pamatbudžets | +20 914 |  | -10 457 | -20 914 | -20 914 |
| 3.2. speciālais budžets | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 3.3. pašvaldību budžets | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |  |
| Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.2. speciālais budžets | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.3. pašvaldību budžets | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Samazinās kopējie valsts budžeta ieņēmumi par 20 914euro. Nodevu administrējošās institūcijas nesaņem minēto finansējumu funkcijas administrēšanai, jo ieņēmumi tiek lietoti kopējā valsts budžeta izdevumu segšanai.Atbilstoši 2013.gada izpildes datiem, plānots, ka viena gada laikā tiks reģistrēti 30 gaisa kuģi ar maksimālo pacelšanās svaru, kas nepārsniedz 5700 kg. Atbilstoši Noteikumu Nr.952 2.1.1.apakšpunktam attiecīgā nodevas likme ir 21,34 euro. Ieņēmumi gadā 21,34 euro x 30 pakalpojumi = 640,20 euro. Vienlaikus plānots, ka tiks reģistrēti 14 gaisa kuģi ar maksimālo pacelšanās svaru, kas pārsniedz 5700 kg. Atbilstoši Noteikumu Nr.952 2.1.2.punktam attiecīgā nodevas likme ir 78,26 euro. Ieņēmumi gadā ir 78,26 euro x 14 pakalpojumi = 1095,64 euro. Līdz ar to tas radīs valsts pamatbudžeta ieņēmumu samazinājumu 1735,84 euro. Minētos maksas pakalpojumus turpinās sniegt valsts aģentūra „Civilās aviācijas aģentūra”, kuras budžets netiek plānots valsts budžeta ietvaros.Atbilstoši 2013.gada izpildes datiem 2015.gadā plānoti ieņēmumi no nodevas par VAS „Ceļu satiksmes drošības direkcija” uzturētajā reģistrā reģistrējamo kuģošanas līdzekļu reģistrāciju 18 312EUR apmērā.  Atbilstoši 2013.gada izpildes datiem, plānots, ka viena gada laikā Latvijas Kuģu reģistrā tiks reģistrēti 39 mazie kuģi un jahtas, kuriem piemērojama mazo kuģu un jahtu reģistrācijas valsts nodeva, tai skaitā 10 kuģi ar neto tilpību līdz 100, 5 kuģi ar neto tilpību no 100 līdz 500, 1 kuģis ar neto tilpību 500 un lielāku, 3 kuģi bez dzinēja, 14 jahtas un 6 zvejas kuģi (garums mazāks par 12 metriem). Atbilstoši Noteikumu Nr.952 2.2.apakšpunktā noteiktajām valsts nodevas likmēm ieņēmumi par augstākminēto mazo kuģu un jahtu reģistrāciju valsts budžetā būs šādi: par 10 kuģu ar neto tilpību līdz 100 reģistrāciju – 142,30 EUR, par 5 kuģu ar neto tilpību no 100 līdz 500 reģistrāciju – 355,70 EUR, par 1 kuģa ar neto tilpību 500 un lielāku reģistrāciju – 142,29 EUR, par 3 kuģu bez dzinēja reģistrāciju – 8,55 EUR, par 14 jahtu reģistrāciju – 199,22 EUR un par 6 zvejas kuģu (garums mazāks par 12 metriem) reģistrāciju – 17,10 EUR. Līdz ar to kopumā 2015.gadā būs valsts pamatbudžeta ieņēmumu samazinājums 865,16 EUR apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Valsts nodevas par Jūras kodeksa 8.panta otrajā daļā noteikto kuģu un kuģošanas līdzekļu un gaisa kuģu reģistrāciju atcelšanas rezultātā radītā ietekme uz valsts budžetu nav precīzi aprēķināma. Minētās valsts nodevas nav saistītas ar noteiktām kārtējām obligāti veicamām darbībām. Līdz ar to nav iespējams precīzi prognozēt, cik kuģi, kuģošanas līdzekļi un gaisa kuģi tiks reģistrēti kārtējā gadā un cik būs lieli ieņēmumi valsts budžetā minētās nodevas samaksas rezultātā. Līdz ar to paredzamā ietekme uz valsts budžetu aprēķināta, ņemot vērā 2013.gada datus. VAS „Latvijas Jūras administrācija” par Latvijas Kuģu reģistrā reģistrējamo kuģu reģistrāciju 2013.gadā iekasējusi valsts nodevu 608.00 Ls (865.16 EUR) apmērā un 2014.gadā (līdz 2014.gada 28.oktobrim) ir iekasējusi valsts nodevu 1371. 74 EUR apmērā. Atbilstoši VAS „Ceļu satiksmes drošības direkcija” (turpmāk – CSDD) uzturētajam reģistram nodeva par VAS „Ceļu satiksmes drošības direkcija” uzturētajā reģistrā reģistrējamo kuģošanas līdzekļu reģistrāciju 2013. un 2014.gadā CSDD kasēs un Valsts kasē (turpmāk – VK) kopumā ir iemaksāta sekojošos apmēros:6332,8 (Ls) (9010.76EUR)        2013.g.  iekasēts CSDD;6537,19 (Ls) (9301.58EUR)      2013.g.  ieskaitīts VK;9348,43 (EUR)  2014.g. iekasēts CSDD;9403,5 (EUR)    2014.g.  ieskaitīts VK  Tika plānots, ka izmaksas, kas saistītas ar valsts nodevas administrēšanu (t.sk. informācijas sniegšana klientiem par valsts nodevas apmēru, maksājuma mērķi un norēķinu rekvizītiem, kuros iemaksājama valsts nodeva, valsts nodevas nomaksas kontrole, informācijas sniegšana valsts pārvaldes institūcijām par izmaiņām gaisa kuģu reģistra datos) valsts aģentūrai „Civilās aviācijas aģentūra” 2014.gadā sasniegs 739,20 *euro*. Aprēķina pamatā ņemta vērā darbinieku stundas samaksas likme, darba devēja valsts sociālās apdrošināšanas obligātās iemaksas un laika patēriņš nodevas administrēšanai (44 stundas gadā \*16,80 *euro* atlīdzības izmaksas). Tomēr faktiski 2014.gada 8 mēnešos reģistrēti 11 gaisa kuģi ar maksimālo pacelšanās svaru, kas nepārsniedz 5700 kg (nodevas apmērs 21,34 *euro* \*11= 234,74 *euro*) un 3 gaisa kuģi ar maksimālo pacelšanas svaru, kas pārsniedz 5700 kg (nodevas apmērs 78,26 euro\*3=234,78 *euro*). Līdz ar to šobrīd kopējais valsts nodevas apmērs par gaisa kuģu reģistrāciju sasniedz 469,52 *euro* (234,74+234,78 *euro*). Izdevumi atlīdzībai, kas saistīti ar valsts nodevas administrēšanu, pašlaik sasniedz 235,20 *euro* (14 stundas\*16,80 *euro* atlīdzības izmaksas). Tādējādi valsts pamatbudžeta ieņēmumu apmērs no valsts nodevas par gaisa kuģa reģistrāciju ir samērā neliels, bet valsts aģentūras „Civilās aviācijas aģentūra” izmaksas, kas saistītas ar valsts nodevas administrēšanu, pašlaik sasniedz 50% no valsts nodevas ieņēmumu apmēra. CSDD prognozētās  izmaksas 2014.gadā, kas saistītas ar valsts nodevas administrēšanu (t.sk. informācijas sniegšana klientiem par valsts nodevas apmēru, maksājuma mērķi un norēķinu rekvizītiem, kuros iemaksājama valsts nodeva, valsts nodevas nomaksas kontrole, maksājumu apstrāde) ir 3901,92 EUR jeb aptuveni 1.32 EUR par vienu vienību. Aprēķina pamatā ņemta darbinieka vidējā darba samaksas un ar to saistītie izdevumi (8 minūtes vienas nodevas administrēšanai), komisijas maksa par norēķinu kartēm, administratīvās izmaksas (10.724%) nodevas administrēšanai. Tādejādi izdevumi par valsts nodevas administrēšanu 2956 pakalpojumiem ir 3901,92 EUR. Izmaksas, kas saistītas ar valsts nodevas administrēšanu (t.sk. informācijas sniegšana klientiem par valsts nodevas apmēru, maksājuma mērķi un norēķinu rekvizītiem, kuros iemaksājama valsts nodeva, valsts nodevas nomaksas kontrole), ir 212,75 EUR jeb aptuveni 5,46 EUR uz vienu vienību. Aprēķina pamatā ņemta stundas likme (32,73 EUR), kas piemērojama LJA valsts pārvaldes uzdevumu ietvaros sniegtajiem maksas pakalpojumiem un laika patēriņš nodevas administrēšanai (10 minūtes vienas nodevas administrēšanai). Tādejādi administrēšanas izdevumi par valsts nodevas administrēšanu 39 pakalpojumiem ir 212,75 EUR. Gadījumā, ja gaisa kuģu un Jūras kodeksa 8.panta otrajā daļā noteikto reģistrējamo kuģu un kuģošanas līdzekļu reģistrācijas valsts nodeva tiks saglabāta, palielināsies valsts nodevas administrēšanas izmaksas, jo pieaugs nodevas administrēšanā iesaistīto personu skaits. Informatīvais ziņojums „Par valsts nodevu administrēšanas procesa un ieņēmumu uzskaites sistēmas pilnveidošanu” (VSS-425, TA-425, izskatīts Ministru kabineta 2014.gada 22.aprīļa sēdē, prot.Nr.24, 32.§) (turpmāk – 2014.gada ziņojums) identificē problēmas, kuras saistītas ar valsts nodevu administrēšanu. Saskaņā ar 2014.gada ziņojuma 5.sadaļā „Risinājuma ietekme uz valsts budžetu” norādīto, ir nepieciešams pilnveidot valsts nodevu administrēšanas procesu, un, lai atspoguļotu katras valsts nodevas administrēšanas rezultātu, būs nepieciešami papildu finanšu resursi valsts nodevu uzskaites sistēmas izveidošanai vai pilnveidošanai valsts nodevu administrējošajā iestādē un valsts nodevu administrēšanas procesā papildus iesaistītajiem cilvēkresursiem. Līdz ar to nodevas administrēšanā tiktu piesaistīts papildus personāls, kas radītu papildus izmaksas. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | Nepieciešams sagatavot Ministru kabineta noteikumu projektu, lai atzītu par spēku zaudējušiem Ministru kabineta 2013.gada 24.septembra noteikumus Nr.952 „Noteikumi par gaisa kuģu, kuģu, mazo kuģu un jahtu reģistrācijas valsts nodevu”.Nepieciešams izdarīt grozījumus Ministru kabineta 2008.gada 25.marta noteikumos Nr.213 „Ceļu satiksmes drošības direkcijā reģistrējamo kuģošanas līdzekļu reģistrācijas kārtība”, lai svītrotu noteikumu 35.punktā noteikto prasību pirms mazizmēra kuģošanas līdzekļa reģistrācijas samaksāt normatīvajos aktos noteikto nodevu.Projektam un saistītajiem tiesību aktu projektiem ir jāstājas spēkā vienlaicīgi.  |
|  2. | Atbildīgā institūcija | Satiksmes ministrija. |
|  3. |  Cita informācija | Satiksmes ministrija ir sagatavojusi Ministru kabineta noteikumu projektu „Grozījums Ministru kabineta 2006.gada 14.marta noteikumos Nr.200 „Noteikumi par civilās aviācijas gaisa kuģu reģistrācijas kārtību un nacionālās zīmes un reģistrācijas zīmes izvietošanas kārtību uz Latvijas Republikas Civilās aviācijas gaisa kuģu reģistrā reģistrētajiem gaisa kuģiem”” (2014.gada 25.septembraValsts sekretāru sanāksme, VSS-879), lai svītrotu noteikumu 4.7. un 9.15.apakšpunktā noteikto prasību pieteikumam par gaisa kuģa reģistrāciju pievienot kvīti par gaisa kuģa reģistrācijas valsts nodevas samaksu.  |

Anotācijas V un VI sadaļas – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Satiksmes ministrija, VAS „Latvijas Jūras administrācija”, VAS „Ceļu satiksmes drošības direkcija” un valsts aģentūra „Civilās aviācijas aģentūra”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs A.Matīss

Vīza: Valsts sekretāra vietā

Valsts sekretāra vietniece Dž.Innusa

30.10.2014. 11:40

2446

A.Novikova, 67028325

Annija.Novikova@sam.gov.lv

Jānis Golubevs

67025701; Janis.Golubevs@csdd.gov.lv

S.Lielbārde, 67062187

sandra.lielbarde@lja.lv

V.Gertners, 67830961

viesturs.gertners@latcaa.gov.lv